《登法华台》
宋代·陈琰

流水西来绕乱山，山色曲折几重滩。
烟云出入搜寻易，人世兴亡入画难。
南楚归舟牵客思，西风脱叶转秋寒。
年华渐晚边城远，凝望中天更倚栏。

作者简介：宋澶州临河人，字伯玉。第进士。历大理寺丞、太常博士。能决疑狱。由监察御史迁殿中侍御史。仁宗时擢三司度支判官。诸路转运副使，官终尚书工部郎中。